**NOMAS LĪGUMS Nr.\_\_\_\_\_\_\_\_\_\_\_**

par nedzīvojamās telpas daļas nomu Vestienas ielā 4, Rīgā

Rīgā, 2021.gada \_\_\_.\_\_\_\_\_\_\_\_\_\_\_\_\_

**Nodrošinājuma valsts aģentūra**, reģistrācijas numurs 90009112024 (turpmāk – IZNOMĀTĀJS), tās direktora pienākumu izpildītāja Jāņa Vondas personā, kurš rīkojas uz Ministru kabineta 2012.gada 11.decembra noteikumu Nr.839 “Nodrošinājuma valsts aģentūras nolikums” un iekšlietu ministra 2021.gada 26.februāra rīkojuma Nr.1-14/192 pamata, no vienas puses, un

**\_\_\_\_\_,** reģistrācijas numurs\_\_\_\_\_(turpmāk – NOMNIEKS), \_\_\_\_\_ personā, kurš rīkojas saskaņā ar \_\_\_\_\_, no otras puses,

turpmāk abi kopā - Puses vai katrs atsevišķi - Puse, pamatojoties uz Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 6.3.apakšpunktu un IZNOMĀTĀJA \_\_\_\_\_\_\_\_lēmumu Nr.\_\_\_\_\_\_\_\_\_\_\_\_, noslēdz šādu nomas līgumu (turpmāk – Līgums):

1. **Līguma priekšmets**
	1. IZNOMĀTĀJS nodod, un NOMNIEKS pieņem lietošanā par maksu nekustamā īpašuma Vestienas ielā 4, Rīgā, kadastra numurs 01000380218 001 (turpmāk – nekustamais īpašums), sastāvā esošās ēkas (būves kadastra apzīmējums 01000380218001 (turpmāk – ēka), nenorobežotas nedzīvojamās Telpas daļu 1 m² platībā (turpmāk – Telpa), kas ir 0,006 % no ēkas kopējās platības (16158,5 m²). Ēkas 2.stāva plāna kopija un būves novietnes shēmas kopija ir Līguma neatņemama sastāvdaļa (Līguma 1.pielikums).
	2. Telpu NOMNIEKS apņemas izmantot 1 (viena) karsto dzērienu/kafijas tirdzniecības automāta izvietošanai un tā darbības nodrošināšanai. Citiem mērķiem Telpas izmantošana nav pieļaujama.
	3. Puses apliecina, ka Līguma noslēgšanas brīdī Telpa NOMNIEKAM ir ierādīta un zināma, un NOMNIEKS to pieņem tādā stāvoklī, kādā tā ir Telpas nodošanas un pieņemšanas akta parakstīšanas brīdī. Telpas nodošanas un pieņemšanas aktu Puses paraksta 5 (piecu) darbdienu laikā no Līguma parakstīšanas dienas, un tas kļūs par Līguma neatņemamu sastāvdaļu (Līguma 2.pielikums).
2. **Līguma termiņš**
	1. Līgums stājas spēkā ar tā parakstīšanas brīdi un ir spēkā 3 (trīs) gadus, t.i., līdz 2024.gada \_\_\_.\_\_\_\_\_\_\_\_\_.
	2. Pusēm rakstiski vienojoties, Līguma termiņš var tikt pagarināts Ministru kabineta 2018.gada 20.februāra noteikumos Nr.97 “Publiskas personas mantas iznomāšanas noteikumi” noteiktajā kārtībā.
3. **Maksājumi un norēķinu kārtība**
	1. Nomas maksa mēnesī par Telpas lietošanu no Līguma spēkā stāšanās brīža tiek noteikta \_\_\_\_\_ *euro* (\_\_\_\_ *euro \_\_\_centi*) par 1 m². Nomas maksa par 1 m² mēnesī ir: 1 m² x \_\_\_ *euro* = \_\_\_\_*euro* (\_\_\_ *euro \_\_\_ centi*) un pievienotās vērtības nodoklis 21% (divdesmit viens procents) apmērā, tas ir, \_\_\_\_ *euro* ( \_\_\_\_ *euro \_\_\_ centi*). Kopā nomas maksa mēnesī par Telpas ar platību 1 m² lietošanu ir \_\_\_\_\_ *euro* (\_\_\_ *euro* \_\_\_centi) (turpmāk – nomas maksa). Nomas maksa par telpas daļai piesaistītā zemesgabala ar platību 1,06 m2 aprēķināto zemes vienības nomas maksu mēnesī 2,33 *euro* (divi *euro* un 33 centi) un pievienotās vērtības nodokli 21% (divdesmit viena procenta) apmērā, tas ir, \_\_\_\_ *euro* (\_\_\_\_ *euro* un \_\_\_\_ centi). Kopā nomas maksa mēnesī par telpu ar platību 1 m2 lietošanu sastāda \_\_\_\_ *euro* (\_\_\_\_*euro* un \_\_\_centi) un pievienotās vērtības nodoklis 21% (divdesmit viena procenta) apmērā, tas ir, \_\_\_\_\_ *euro* (\_\_\_\_\_ *euro* un \_\_\_\_ cents). NOMNIEKS papildus nomas maksai maksā IZNOMĀTĀJAM nekustamā īpašuma nodokli un apdrošināšanas izmaksas proporcionāli iznomātajai Telpas platībai par 1 m2 pret kopējo ēkas platību 16158,5 m², tas ir, 0,006 %. Nomas maksas izmaiņu gadījumā, izņemot Līguma 3.2.punktā noteikto, Puses slēdz attiecīgu rakstveida vienošanos.
	2. IZNOMĀTĀJS ir tiesīgs, rakstiski nosūtot NOMNIEKAM paziņojumu, vienpusēji mainīt nomas maksas apmēru bez grozījumu izdarīšanas Līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies iznomātāja Telpas plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību.
	3. Maksa par patērēto elektroenerģiju, ūdeni, siltumapgādi, Telpas uzkopšanu un atkritumu izvešanu iekļauta nomas maksā.
	4. Rēķinu par Līguma 3.1.punktā noteikto nomas maksu par kārtējo mēnesi IZNOMĀTĀJS nosūta NOMNIEKAM līdz kārtējā mēneša pēdējai dienai, bet papildus nomas maksai noteiktos maksājumus pēc pakalpojuma sniedzēja atsūtītā rēķina saņemšanas. NOMNIEKS saņemto rēķinu apmaksā līdz rēķinā norādītajam termiņam, ieskaitot naudu Līguma 9.nodaļā norādītajā IZNOMĀTĀJA norēķinu kontā. Rēķinu IZNOMĀTĀJS nosūta elektroniski no elektroniskā pasta adreses gramatvediba@agentura.iem.gov.lv uz NOMNIEKA elektroniskā pasta adresi:\_\_\_\_ \_\_\_\_\_\_. NOMNIEKS arī veic Līguma 3.1.punktā norādītos papildmaksājumus.
	5. Ja līdz kārtējā mēneša beigāmNOMNIEKS nav saņēmis no IZNOMĀTĀJA rēķinu par nomas maksu, NOMNIEKAM ir pienākums par to informēt IZNOMĀTĀJU. Ja NOMNIEKS nav informējis IZNOMĀTĀJU par to, ka nav saņēmis kārtējos rēķinus, uzskatāms, ka NOMNIEKS rēķinus ir saņēmis un IZNOMĀTĀJS ir tiesīgs piemērot normatīvajos aktos un Līgumā noteiktās sankcijas par saistību izpildes nokavējumu.
	6. Visi Līgumā paredzētie maksājumi tiks uzskatīti par samaksātiem dienā, kad saņemti Līguma 9.nodaļā IZNOMĀTĀJA norādītajā norēķinu kontā.
	7. Par Līgumā noteikto maksājumu kavējumu IZNOMĀTĀJAM ir tiesības prasīt, un NOMNIEKAM ir pienākums maksāt nokavējuma procentus 0,5 % (piecas desmitdaļas no procenta) apmērā no kopējās termiņā neapmaksātās summas par katru nokavēto dienu.
	8. Ja NOMNIEKS ar nodomu, aiz neuzmanības vai aiz nolaidības nepilda vai nepienācīgi pilda Līgumā noteiktās saistības (izņemot maksājumu kavējumu), kā arī rada bojājumus IZNOMĀTAJA īpašumam, un pēc IZNOMĀTĀJA rakstiska brīdinājuma turpina nepildīt Līgumā noteiktās saistības vai nenovērš pārkāpuma sekas, NOMNIEKS maksā IZNOMĀTĀJAM līgumsodu viena mēneša nomas maksas apmērā par katru gadījumu. Piemērojot šo Līguma punktu, IZNOMĀTĀJS neatsakās no citām Līgumā vai normatīvajos aktos paredzētajām prasījuma tiesībām pret NOMNIEKU un zaudējumu atlīdzības.
	9. Ja NOMNIEKS nepiekrīt pārskatītajam nomas maksas apmēram, NOMNIEKAM ir tiesības vienpusēji atkāpties no Līguma, par to rakstiski informējot IZNOMĀTĀJU vienu mēnesi iepriekš. Līdz Līguma izbeigšanai NOMNIEKS maksā nomas maksu atbilstoši pārskatītajam nomas maksas apmēram.
	10. Ja IZNOMĀTĀJS savlaicīgi nav nosūtījis rēķinu NOMNIEKAM, tad attiecīgā rēķina samaksas termiņš pagarinās par IZNOMĀTĀJA nokavēto dienu skaitu, par kuru attiecībā uz NOMNIEKU nokavējuma nelabvēlīgās sekas neiestājas un nokavējuma procenti netiek aprēķināti.
4. **IZNOMĀTĀJA pienākumi un tiesības**
	1. IZNOMĀTĀJA pienākumi:
		1. netraucēt NOMNIEKAM lietot Telpu, ja tā tiek ekspluatēta atbilstoši ekspluatācijas un Līguma noteikumiem, kā arī Līguma 1.2.punktā minētajam mērķim;
		2. nodrošināt Telpu ar visiem komunālajiem un apsaimniekošanas pakalpojumiem, kas nepieciešami Telpas lietošanai un kuru saņemšana ir vai būs atkarīga no IZNOMĀTĀJA;
		3. atjaunot Telpas sākotnējo stāvokli un novērst bojājumus, kas radušies Telpai sakarā ar ēkas konstrukciju vai inženiertehnisko tīklu avārijām ārpus Telpas IZNOMĀTĀJA vainas dēļ;
		4. nodrošināt NOMNIEKAM un tā darbiniekiem piekļūšanu Telpai un koplietošanas telpām, kuru izmantošana nepieciešama normālai Telpas izmantošanai.

4.2. IZNOMĀTĀJS ir tiesīgs mainīt Līguma nosacījumus, rakstiski brīdinot NOMNIEKU 1 (vienu) mēnesi iepriekš;

4.3. IZNOMĀTĀJS nav atbildīgs par pārtraukumiem apgādē ar elektroenerģiju un ūdeni, ja šie pārtraukumi nav radušies IZNOMĀTĀJA vainas dēļ.

4.4. IZNOMĀTĀJS nav atbildīgs par zaudējumiem, ko NOMNIEKA mantai nodarījušas trešās personas.

4.5. Līguma pirmstermiņa izbeigšanas gadījumā IZNOMĀTĀJAM nav jāatlīdzina NOMNIEKAM ar Līguma izbeigšanu saistītie zaudējumi.

1. **NOMNIEKA tiesības un pienākumi**

5.1. NOMNIEKAM ir tiesības izmantot visas koplietošanas telpas (gaiteņi, kāpņu telpas u.tml.), kuru izmantošana ir nepieciešama normālai Telpas lietošanai;

5.2. NOMNIEKAM nav tiesības:

* + 1. iznomāt un jebkādā veidā nodot lietošanā Telpu trešajām personām;

5.2.2. pārbūvēt Telpu bez IZNOMĀTĀJA rakstiskas atļaujas;

5.2.3. pirms Līguma termiņa beigām patvaļīgi atstāt Telpu;

5.2.4. izmantot Telpu neatbilstoši Līguma 1.2.punktā noteiktajam mērķim.

* 1. NOMNIEKA pienākumi:
		1. visu Telpas izmantošanas laiku uzturēt tajā esošos inženiertehniskos tīklus un iekārtas pilnīgā kārtībā atbilstoši Latvijas Republikas normatīvo aktu prasībām un ekspluatācijas noteikumiem. Nepieļaut Telpas tehniskā un vispārējā stāvokļa pasliktināšanos;
		2. savlaicīgi maksāt nomas maksu par Telpas lietošanu;
		3. ievērot vispārējos Telpas ekspluatācijas noteikumus, sanitārās, darba aizsardzības un ugunsdrošības prasības;
		4. ja NOMNIEKA vainas dēļ Telpā izceļas ugunsgrēks, apkures, ūdensvadu vai elektrosistēmu bojājumi, vai nodarīts kaitējums koplietošanas telpām, NOMNIEKS apņemas to sekas likvidēt par saviem vai apdrošinātāja līdzekļiem;
		5. nepieciešamības gadījumā par saviem līdzekļiem veikt Telpas labiekārtošanu, kārtējos un citus remontus, atbilstoši nomas mērķim, rakstiski saskaņojot to apjomu un termiņus ar IZNOMĀTĀJU 1 (vienu) mēnesi pirms darbu uzsākšanas;
		6. segt IZNOMĀTĀJAM tiešos zaudējumus, kas radušies NOMNIEKA vainas dēļ.
	2. NOMNIEKAM aizliegts glabāt Telpā priekšmetus un vielas, kas ir ugunsnedrošas, sprādzienbīstamas vai piesārņo dabu un apkārtējo vidi.
	3. NOMNIEKS apmaksā IZNOMĀTĀJA izdevumus par NOMNIEKA darbības vai bezdarbības rezultātā IZNOMĀTĀJA īpašumam nodarīto bojājumu un defektu novēršanu, kas tiks konstatēti, nododot Telpu IZNOMĀTĀJAM pēc Līguma izbeigšanas.
	4. Ja mainās elektroniskā pasta adrese, uz kuru IZNOMĀTĀJS sūta rēķinus, NOMNIEKAM ir pienākums par to paziņot IZNOMĀTĀJAM 5 (piecu) dienu laikā.

1. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, kas būtiski ierobežo un aizskar Pušu tiesības un ietekmē uzņemtās saistības.
	2. Pusei, kas atsaucas uz nepārvaramas varas vai ārkārtas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, ko izsniegusi kompetenta institūcija un kas satur ārkārtas apstākļu darbības apstiprinājumu un to raksturojumu.
	3. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta, un Puses veic savstarpēju norēķinu.
2. **Līguma izbeigšana un Telpas atbrīvošana**
	1. Pusēm rakstiski vienojoties, Līgums var tikt izbeigts pirms Līgumā noteiktā termiņa beigām.
	2. IZNOMĀTĀJAM ir tiesības, rakstiski informējot NOMNIEKU Līgumā noteiktajā termiņā, kas nav īsāks par 2 (divām) nedēļām un garāks par 2 (diviem) mēnešiem, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, kā arī NOMNIEKA veiktos izdevumus Telpai, ja:
		1. NOMNIEKA darbības dēļ tiek bojāts Līguma 1.1.punktā minētais nomas objekts;
		2. NOMNIEKAM ir bijuši vismaz trīs maksājumu kavējumi, kas kopā pārsniedz divu maksājumu periodu, ja Līgumā noteikts viena mēneša nomas maksas aprēķina periods, vai vienu maksājuma periodu, ja Līgumā noteikts viena ceturkšņa nomas maksas aprēķina periods, tai skaitā NOMNIEKS nemaksā nomas objekta apdrošināšanas izmaksas, nekustamā īpašuma nodokli vai tā kompensāciju un citas nomas Līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;
		3. Telpa tiek izmantota neatbilstoši Līguma 1.2.punktā noteiktajam mērķim;
		4. Telpa tiek pārbūvēta bez IZNOMĀTĀJA rakstiskas atļaujas vai bojāta, un NOMNIEKS pārkāpumu nav novērsis 30 (trīsdesmit) dienu laikā pēc IZNOMĀTĀJA rakstiskas pretenzijas saņemšanas;
		5. Telpa tiek iznomāta vai kā citādi nodota lietošanā trešajām personām, vai nomas tiesības tiek ieķīlātas vai kā citādi izmantotas darījumos ar trešajām personām;
		6. NOMNIEKS nepiekrīt IZNOMĀTĀJA piedāvātajām Telpas nomas maksas izmaiņām atbilstoši Līguma 3.2.punktam. Ja Līgums tiek izbeigts šajā punktā noteiktā kārtībā, NOMNIEKS veic norēķinu saskaņā ar iepriekš nolīgto nomas maksu;
		7. Līguma neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē.
	3. IZNOMĀTĀJAM ir tiesības, rakstiski informējot NOMNIEKU 3 (trīs) mēnešus iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, ja Telpa nepieciešama sabiedrības vajadzību nodrošināšanai vai normatīvajos aktos noteikto publisko funkciju veikšanai.
	4. NOMIEKAM ir tiesības atkāpties no Līguma pirms termiņa beigām, rakstiski brīdinot IZNOMĀTĀJU 1 (vienu) mēnesi pirms Līguma izbeigšanas.
	5. Izbeidzot Līgumu, NOMNIEKAM jāatbrīvo Telpa un pēdējā Telpas lietošanas dienā jānodod tā IZNOMĀTĀJAM, parakstot Telpas nodošanas un pieņemšanas aktu. NOMNIEKS nodod Telpu IZNOMĀTĀJAM ne sliktākā stāvoklī, kādā tā bija Līguma slēgšanas brīdī, ņemot vērā NOMNIEKA veikto, ar IZNOMĀTĀJU saskaņoto Telpas pārbūvi un Telpas saprātīgu nolietojuma pakāpi.
	6. Pēc Līguma izbeigšanas NOMNIEKS nodod bez atlīdzības IZNOMĀTĀJAM NOMNIEKA izdarītos neatdalāmos uzlabojumus, pārbūves un ietaises, kurām jābūt lietošanas kārtībā, izņemot gadījumus, ja starp Pusēm pirms ieguldījumu izdarīšanas ir noslēgta papildu vienošanās par ieguldījumu atlīdzināšanas kārtību. Tiek nodotas lietas un aprīkojums, kas nodrošina Telpas normālu lietošanu, kā arī priekšmeti, kas nav atdalāmi, nesabojājot tos, un virsmas, pie kurām tie piestiprināti.
	7. Ja pēc Līguma izbeigšanas Telpa netiek savlaicīgi atbrīvota un nodota IZNOMĀTĀJAM, NOMNIEKAM jāveic samaksa par Telpas faktisko lietošanu un jāmaksā līgumsods 1% (viena procenta) apmērā no Nomas maksas par katru nokavēto dienu līdz Telpas atbrīvošanai un nodošanai IZNOMĀTĀJAM, kā arī jāsedz IZNOMĀTĀJAM visi zaudējumi, kādi IZNOMĀTĀJAM nodarīti sakarā ar Telpas savlaicīgu neatbrīvošanu.
3. **Citi noteikumi**

8.1. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos stājas juridiskā spēkā tikai tad, kad tās tiek noformētas rakstiski un tās paraksta abas Puses.

* 1. IZNOMĀTĀJA atbildīgais pārstāvis Līguma darbības laikā ir Īpašumu, bruņojuma un materiālo rezervju departamenta Rīgas un Zemgales reģionālās nodaļas namu pārzinis Artjoms Jeļisejevs, tālruņa numurs 25623311, elektroniskā pasta adrese: artjoms.jelisejevs@agentura.iem.gov.lv.
	2. NOMNIEKA atbildīgais pārstāvis Līguma darbības laikā ir valdes loceklis, tālrunis , elektroniskā pasta adrese: .
	3. Atbildīgie pārstāvji, veicot savstarpējo saziņu, izmanto Līguma 8.2. un 8.3.punktā minētos rekvizītus. Atbildīgajiem pārstāvjiem nav tiesību veikt labojumus vai izdarīt grozījumus Līgumā vai tā pielikumos.
	4. Atbildīgie pārstāvji ir tiesīgi:

8.5.1. parakstīt Telpas nodošanas un pieņemšanas aktu;

8.5.2. izstrādāt un parakstīt defektu aktus;

8.5.3.kontrolēt nekustamā īpašuma un iekārtu tehnisko stāvokli;

8.5.4.nekavējoties informēt par tehniskajām problēmām, ārkārtas situācijām,

 risināt citus, ar Telpas lietošanu un uzturēšanu saistītus jautājumus.

* 1. Mainot nosaukumu, adresi, rekvizītus vai atbildīgos pārstāvjus, katra Puse apņemas 7 (septiņu) darbdienu laikā rakstiski paziņot otrai Pusei par izmaiņām.
	2. Savstarpējās Pušu attiecības, kas netiek paredzētas Līgumā, ir regulējamas saskaņā ar Latvijas Republikas normatīvajiem aktiem.
	3. Visi strīdi, kuri var rasties Līguma darbības laikā, vispirms tiek risināti Pušu savstarpējās sarunās. Ja Puses nevar panākt vienošanos, strīdus izskata tiesā normatīvajos aktos noteiktajā kārtībā.
	4. Līgums ir izstrādāts latviešu valodā uz 7 (septiņām) lappusēm, kopā ar pielikumiem uz 11 (vienpadsmit) lappusēm, 2 (divos) identiskos eksemplāros, no kuriem viens paliek IZNOMĀTĀJAM, bet otrs – NOMNIEKAM. Abiem Līguma eksemplāriem ir vienāds juridiskais spēks.

 **9.Pušu rekvizīti**

|  |  |  |
| --- | --- | --- |
| **IZNOMĀTĀJS:**  | **NOMNIEKS:** |  |
| Nodrošinājuma valsts aģentūraReģistrācijas numurs 90009112024Čiekurkalna 1.līnija 1 k-2, Rīga, LV-1026Norēķini: Valsts kaseKods: TRELLV22Konts: LV28TREL2140651016000\_\_\_\_\_\_\_\_\_\_\_\_\_\_\_ J.VondaDirektora p.i. 2021.gada \_\_\_.\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2021.gada \_\_\_.\_\_\_\_\_\_\_\_\_\_\_\_\_ |  |

2.pielikums

2021.gada \_\_.\_\_\_\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_

Telpas nodošanas un pieņemšanas akts

Rīgā

Pamatojoties uz Līguma 1.3.punktu, Nodrošinājuma valsts aģentūras Īpašumu, bruņojuma un materiālo rezervju departamenta Rīgas un Zemgales reģionālās nodaļas namu pārzinis Artjoms Jeļisejevs nodod un \_\_\_\_\_\_\_ pieņem nenorobežotas nedzīvojamās telpas daļu Vestienas ielā 4, Rīgā (būves kadastra apzīmējums 01000380218 001) ar kopējo platību 1m².

Telpas sanitāri – tehniskais stāvoklis atbilst apsekošanas aktam, kas ir neatņemama nodošanas un pieņemšanas akta sastāvdaļa (pielikums). Parakstot aktus Puses apliecina, ka tām nav pretenziju par augstāk minētās telpas sanitāri - tehnisko stāvokli.

Nodošanas un pieņemšanas akts izstrādāts 2 eksemplāros un ir Līguma neatņemama sastāvdaļa.

|  |  |  |
| --- | --- | --- |
| Nodeva: |  | Pieņēma: |
|  |  |  |
| A.Jeļisejevs2021.gada \_\_\_.\_\_\_\_\_\_\_\_\_\_\_ |  | 2021.gada \_\_\_.\_\_\_\_\_\_\_\_\_\_ |

Pielikums

2021.gada \_\_.\_\_\_\_\_\_\_\_\_\_

 Telpas nodošanas un pieņemšanas aktam

APSEKOŠANAS AKTS

(TELPAS SANITĀRI – TEHNISKĀ STĀVOKĻA APRAKSTS)

Telpa nekustamajā īpašumā Vestienas iela 4, Rīga (būves kadastra apzīmējums 01000380218 001) ar kopējo platību 1m²

|  |  |  |  |
| --- | --- | --- | --- |
| Telpas apsekošana | Sanitāri-tehniskais stāvoklis*(Labs, apmierinošs, neapmierinošs, slikts)* | Nepieciešams veikt būvju uzlabošanas darbus*(Ir / nav)* | Piezīmes |
| Sienu stāvoklis |  |  |  |
| Grīdas stāvoklis |  |  |  |
| Griestu stāvoklis |  |  |  |
| Logu stāvoklis |  |  |  |
| Apkures sistēma un iekārtas |  |  |  |
| Ūdensvada sistēma un iekārtas (izlietnes) |  |  |  |
| Ūdens padeve:-aukstais-karstais |  |  |  |
| Kanalizācijas sistēma un iekārtas |  |  |  |
| Gaisa temperatūra:-siltajā periodā-aukstajā periodā |  |  |  |
| Ir pieejama dienas gaisma |  |  |  |
| Mākslīgā apgaismojuma stāvoklis |  |   |  |
| Elektroinstalācijas stāvoklis |  |  |  |

Papildu informācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nodrošinājuma valsts aģentūrasĪpašumu, bruņojuma un materiālo rezervju departamenta Rīgas un Zemgales reģionālās nodaļas namu pārzinis\_\_\_\_\_\_\_\_\_\_\_\_\_\_\_\_A.Jeļisejevs  | \_\_\_\_\_\_\_\_\_\_\_\_\_\_\_\_\_\_\_\_ |  |
|  |